લાગણીનું આદાનપ્રદાન કરવા માટે સ્પર્શ એકદમ જરૂરી છે. આપણે જ્યારે કોઇ ડર કે આશ્ચર્ય અનુભવીએ ત્યારે શરીરમાં એક પ્રકારની સંવેદના અનુભવતા હોઇએ છીએ અને સમયે કોઇનો સ્પર્શ આપણને સ્વસ્થ રાખવામાં મદદરૂપ થતો હોય છે. યાદ કરો જ્યારે તમે તમારા પ્રિયજન સાથે ગાર્ડનમાં કે હોટલમાં કલાકો સુધી બેઠા હતા. શું તમે ફક્ત વાતો જ કરી હતી? ઘૂંટણ પર પ્રિયત્તમના હાથનો એ સ્પર્શ અને એ ઝણઝણાટી હજુ પણ તમને યાદ હશે. જો આવું કંઇ નહીં બન્યું હોય તો તમે ચોક્કસ એવી લાગણી અનુભવી હશે કે એને તમારામાં બહુ રસ નથી. હવે તો વર્ચ્યુઅલ રિયાલિટીની ટેકનોલોજી દ્વારા પણ દૂર રહીને સ્પર્શ જેવી અનુભૂતી કરી શકાય એવી ડિવાઇસની શોધ થઇ રહી છે.